CELEX: 31987R0776
Language: el
Date: 1987-03-16 00:00:00
Title: Κανονισμός (ΕΟΚ) αριθ. 776/87 του Συμβουλίου της 16ης Μαρτίου 1987 που τροποποιεί τον κανονισμό (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής

Avis juridique important

|

31987R0776

Κανονισμός (ΕΟΚ) αριθ. 776/87 του Συμβουλίου της 16ης Μαρτίου 1987 που τροποποιεί τον κανονισμό (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής  

Επίσημη Εφημερίδα αριθ. L 078 της 20/03/1987 σ. 0008 - 0009

***** ΚΑΝΟΝΙΣΜΟΣ (ΕΟΚ) αριθ. 776/87 ΤΟΥ ΣΥΜΒΟΥΛΙΟΥ  της 16ης Μαρτίου 1987  που τροποποιεί τον κανονισμό (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 5γ παράγραφος 6,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1336/86 (3) θέσπισε καθεστώς αποζημίωσης για την οριστική εγκατάλειψη της γαλακτοπαραγωγής· ότι θα πρέπει να επιτραπεί στα κράτη μέλη να χορηγήσουν, ήδη από το πρώτο έτος, αποζημίωση για την εγκατάλειψη παραγωγής αντίστοιχης των ποσοτήτων που προβλέπονται για το δεύτερο έτος, εφόσον αυτή η αποζημίωση είναι ίδια με εκείνη που χορηγήθηκε για το πρώτο έτος·  ότι θα πρέπει η εφαρμογή του καθεστώτος αυτού να μην οδηγήσει σε αχρήστευση των διαρθρώσεων παραγωγής και συλλογής· ότι θα πρέπει, κατά συνέπεια, να μπορούν τα κράτη μέλη να λαμβάνουν τα μέτρα που είναι αναγκαία για να εξασφαλίσουν, στο μέτρο του δυνατού, την αρμονική κατανομή της μείωσης της παραγωγής, που προκύπτει από αυτό το καθεστώς, μεταξύ των διαφόρων περιοχών και ζωνών συλλογής·  ότι θα πρέπει να αυξηθεί το μέγιστο ποσό της αποζημίωσης που χρηματοδοτείται από τα κοινοτικά ταμεία από 4 σε 6 ECU ανά 100 χιλιόγραμμα· ότι, ωστόσο, η απόδοση των 2 συμπληρωματικών ECU ανά 100 χιλιόγραμμα πρέπει να επιβαρύνει για πρώτη φορά τον προϋπολογισμό του έτους 1988·  ότι το άρθρο 2 παράγραφος 5 του κανονισμού (ΕΟΚ) αριθ. 1336/86 επιτρέπει, σε ορισμένες περιπτώσεις, στα κράτη μέλη, όταν ένα μέρος των χρημάτων που προβλέπονται για τη χρηματοδότηση της κοινοτικής αποζημίωσης δεν χρησιμοποιείται, να χρησιμοποιούν τα υπόλοιπα διαθέσιμα ποσά για τη χρηματοδότηση εθνικών προγραμμάτων εγκατάλειψης με σκοπό την αναδιάρθρωση· ότι θα πρέπει, εντούτοις, να προβλεφθεί ότι αυτά τα ποσά χρησιμοποιούνται για την αποζημίωση των παραγωγών στα κράτη μέλη στα οποία είναι αναγκαίο να μειωθούν ενιαία οι ποσότητες αναφοράς για να τηρηθούν οι συνολικές εγγυημένες ποσότητες που αναφέρονται στο άρθρο 5γ παράγραφος 3 του κανονισμού (ΕΟΚ) αριθ. 804/68 ή οι ποσότητες που αναφέρονται στο παράρτημα του κανονισμού (ΕΟΚ) αριθ. 857/84 (4), όπως τροποποιήθηκε τελευταία από τον κανονισμό (ΕΟΚ) αριθ. 774/87 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1336/86 τροποποιείται ως εξής:  1. Στο άρθρο 1 παράγραφος 1, προστίθεται το ακόλουθο εδάφιο:  «Ωστόσο, επιτρέπεται στα κράτη μέλη να χορηγούν ήδη από το πρώτο έτος αποζημίωση για την εγκατάλειψη γαλακτοπαραγωγής αντίστοιχης των ποσοτήτων που προβλέπονται για το δεύτερο έτος. Στην περίπτωση αυτή, η εγκατάλειψη της γαλακτοπαραγωγής πρέπει να έχει πραγματοποιηθεί το αργότερο στις 31 Μαρτίου 1987 για το σύνολο των ποσοτήτων που αναφέρονται στο παράρτημα Ι.»  2. Στο άρθρο 1 παράγραφος 2, το δεύτερο εδάφιο αντικαθίσταται από το ακόλουθο κείμενο:  «Ωστόσο, τα κράτη μέλη:  - μπορούν να αποφασίζουν να μη χορηγούν την αποζημίωση στους παραγωγούς που κατέχουν λιγότερες από έξι γαλακτοφόρους αγελάδες ή των οποίων η ποσότητα αναφοράς είναι μικρότερη των 25 000 χιλιογράμμων ετησίως,  - εξουσιοδοτούνται να λαμβάνουν τα αναγκαία μέτρα για να εξασφαλίσουν ότι οι μειώσεις των ποσοτήτων που πραγματοποιούνται με το καθεστώς που καθορίζεται στον παρόντα κανονισμό, θα κατανέμονται κατά το δυνατόν αρμονικά μεταξύ των περιοχών και των ζωνών συλλογής του κράτους μέλους.»  3. ©'n  C AEaeLae'n 2 dae'nk'nk'nOE C OEdAEOE loe  C Loe:  - στην παράγραφο 1 προστίθεται το ακόλουθο εδάφιο:  «Ωστόσο, η κοινοτική χρηματοδότηση που καταβάλλεται το 1987 περιορίζεται στα δύο τρίτα των ποσών που αναφέρονται στο παράρτημα ΙΙ για το πρώτο έτος εφαρμογής. Το υπόλοιπο των οφειλόμενων ποσών καταβάλλεται το 1988.»,  - στην παράγραφο 2:  - πρώτο εδάφιο, οι όροι «4 ECU» αντικαθίστανται από τους όρους «6 ECU»,  - προστίθεται το ακόλουθο εδάφιο:  «Ωστόσο, σε περίπτωση εφαρμογής του άρθρου 1 παράγραφος 1 τέταρτο εδάφιο:  α) η αποζημίωση μπορεί να καταβληθεί εφάπαξ ή σε δύο ετήσιες δόσεις·  β) τα ενδιαφερόμενα κράτη μέλη χρηματοδοτούν για το πρώτο έτος τα ποσά που αντιστοιχούν στις ποσότητες που προβλέπονται για το δεύτερο έτος με την επιφύλαξη εφαρμογής της παραγράφου 1 του παρόντος άρθρου.»,  - η παράγραφος 5 αντικαθίσταται από το ακόλουθο κείμενο:  «5. Τα ποσά που αναφέρονται στο παράρτημα ΙΙ μπορούν να μη χρησιμοποιηθούν εξ ολοκλήρου:  - είτε στις περιπτώσεις που οι ποσότητες που αναφέρονται στο παράρτημα Ι επιτευχθούν με αποζημίωση μικρότερη από 6 ECU,  - είτε στις περιπτώσεις που η καταβολή αποζημίωσης ύψους τουλάχιστον 6 ECU σε όλους τους δικαιούχους δεν επιτρέψει την επίτευξη των εν λόγω ποσοτήτων,  - είτε, με την επίτευξη της υποχρέωσης που αναφέρεται στη δεύτερη περίπτωση, όταν η εφαρμογή από το κράτος μέλος των διατάξεων του άρθρου 1 παράγραφος 2 δεύτερο εδάφιο δεύτερη περίπτωση, δεν επιτρέψει την επίτευξη των εν λόγω ποσοτήτων.  Στις περιπτώσεις αυτές, το διαθέσιμο τμήμα των ποσών που αναφέρονται στο παράρτημα ΙΙ χρησιμοποιείται από τα ενδιαφερόμενα κράτη μέλη:  - είτε στα πλαίσια των διατάξεων που αναφέρονται στο άρθρο 3 παράγραφος 2 και στο άρθρο 4 παράγραφος 1 του κανονισμού (ΕΟΚ) αριθ. 857/84,  - είτε, ενδεχομένως, υπό τη μορφή αποζημίωσης που καταβάλλεται στους παραγωγούς των οποίων οι ποσότητες αναφοράς μειώνονται λόγω μείωσης, ενδεχομένως, του ύψους της συνολικής εγγυημένης ποσότητας που αναφέρεται στο άρθρο 5γ του κανονισμού (ΕΟΚ) αριθ. 804/68 ή της ποσότητας που αναφέρεται στο παράρτημα του κανονισμού (ΕΟΚ) αριθ. 857/84, σύμφωνα με το άρθρο 2 παράγραφος 3 ή το άρθρο 6 παράγραφος 4 του κανονισμού (ΕΟΚ) αριθ. 857/84· σε περίπτωση εφαρμογής του άρθρου 1 παράγραφος 1 τέταρτο εδάφιο του παρόντος κανονισμού, η αποζημίωση, κατά το πρώτο έτος, της μείωσης που αντιστοιχεί στις ποσότητες που προβλέπονται για το δεύτερο έτος εφαρμογής χρηματοδοτείται από τα ενδιαφερόμενα κράτη μέλη.»  4. Το παράρτημα ΙΙ αντικαθίσταται από το ακόλουθο παράρτημα:  «ΠΑΡΑΡΤΗΜΑ ΙΙ  Ποσά (σε εκατομμύρια ECU ετησίως) που αναφέρονται στο άρθρο 2 παράγραφος 1  1.2.3.4 //  //  //  //  //  // Πρώτο έτος  εφαρμογής   // Από το δεύτερο  έως το εβδομο  έτος εφαρμογής   // Όγδοο έτος  εφαρμογής   //    //   //   //   // Βέλγιο   // 4,333200  // 6,499800   // 2,166600   // Δανία   // 5,859600  // 8,789400   // 2,929800   // Γερμανία   // 28,263600  // 42,395400   // 14,131800   // Ελλάδα   // 0,699600  // 1,049400   // 0,349800   // Ισπανία   // 6,480000  // 9,720000   // 3,240000   // Γαλλία   // 31,809600  // 47,714400   // 15,904800   // Ιρλανδία   // 6,355200  // 9,532800   // 3,177600   // Ιταλία   // 11,896800  // 17,845200   // 5,948400   // Λουξεμβούργο   // 0,319200  // 0,478800   // 0,159600   // Κάτω Χώρες   // 14,488800  // 21,733200   // 7,244400   // Ηνωμένο Βασίλειο  // 18,870000   // 28,305000   // 9,435000   //    //   //  //   // Σύνολο   // 129,375600   // 194,063400   // 64,687800».   //    //  //   //  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Μαρτίου 1987.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 148 της 28. 6. 1968, σ. 13.  (2) Βλέπε σ. 1 της παρούσας Επίσημης Εφημερίδας.  (3) ΕΕ αριθ. L 119 της 8. 5. 1986, σ. 21.  (4) ΕΕ αριθ. L 90 της 1. 4. 1984, σ. 13.  (5) Βλέπε σ. 3 της παρούσας Επίσημης Εφημερίδας.